Συνελήφθη, χθες την Τρίτη το απόγευμα απόγευμα στο Συνοριακό Σημείο Διέλευσης Μαυροματίου, από αστυνομικούς του Αστυνομικού Τμήματος Σαγιάδας, ένας 81χρονος υπήκοος Αλβανίας, σε βάρος του οποίου εκκρεμούσε ένταλμα σύλληψης.

Όπως διαπιστώθηκε μετά από διαβατηριακό έλεγχο στο σημείο εξόδου, σε βάρος του 81χρονου εκκρεμούσε ένταλμα σύλληψης του κ. Ανακριτή Πλημμελειοδικών Κέρκυρας, για τα αδικήματα του βιασμού, ασέλγειας και αποπλάνησης παιδιού .

Ο συλληφθείς οδηγήθηκε στον κ. Εισαγγελέα Πρωτοδικών Θεσπρωτίας ενώ την προανάκριση ενεργεί το Αστυνομικό Τμήμα Σαγιάδας.